รัฐบาลไทย-ข่าวทำเนียบรัฐบาล-ผลประชุมหารือคณะทำงานสานพลังประชารัฐ ด้านการยกระดับคุณภาพวิชาชีพ
วันจันทร์ที่ 12 กุมภาพันธ์ 2561
ผลประชุมหารือคณะทํางานสานพลังประชารัฐ ด้านการยกระดับคุณภาพวิชาชีพ
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ ในฐานะหัวหน้าทีมภาครัฐ คณะทํางานสานพลังประชารัฐ ด้านการยกระดับคุณภาพวิชาชีพ (Competitive Workforce) : E2
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการในฐานะหัวหน้าทีมภาครัฐ คณะทํางานสานพลังประชารัฐ ด้านการยกระดับคุณภาพวิชาชีพ (Competitive Workforce): E2ประชุมหารือความร่วมมือด้านการศึกษากับนายรุ่งโรจน์ รังสิโยภาส กรรมการผู้จัดการใหญ่ SCG ในฐานะหัวหน้าทีมภาคเอกชน รวมทั้งคณะทํางานกลุ่มย่อยจากภาครัฐ ภาคเอกชน และภาคประชาสังคมE2เมื่อวันศุกร์ที่9 กุมภาพันธ์ 2561 ณ ห้องราชวัลลภ กระทรวงศึกษาธิการ
ศ.(คลินิก)นพ.อุดม คชินทรกล่าวว่ากระทรวงศึกษาธิการ (ศธ.) ให้ความสําคัญในการทํางาน "สานพลังประชารัฐ" รวมทั้งE2ซึ่งเป็นความร่วมมือในการยกระดับคุณภาพวิชาชีพจึงได้เชิญภาคเอกชนและภาคประชาสังคมมาร่วมประชุมในครั้งนี้ โดยนพ.ธีระเกียรติ เจริญเศรษฐศิลป์ รมว.ศึกษาธิการได้มอบหมายให้เป็นประธานคณะทํางานภาครัฐและเข้าร่วมประชุม เพื่อรับฟังแนวทางการทํางานที่ผ่านมา รวมทั้งข้อเสนอแนะ และแนวทางการขับเคลื่อนจากภาคเอกชน
การประชุมครั้งนี้ ได้หารือถึงผลการดําเนินงานของปี พ.ศ.2559–2560 ในด้านต่าง ๆเช่นการRe-Branding“อาชีวะ ฝีมือชน คนสร้างชาติ”ซึ่งที่ผ่านมาก็มีการใช้ทั้งสื่อหลัก(Mass Media) และสื่อสังคมออนไลน์ (Social Media) ซึ่งภาคเอกชนได้ขอให้สํานักงานคณะกรรมการการอาชีวศึกษา (สอศ.) ให้ความสําคัญกับการสร้างภาพลักษณ์ที่ดีในเรื่องนี้ให้เกิดความต่อเนื่อง
นอกจากนี้ ที่ประชุมรับทราบการสร้างการรับรู้ Excellent Model School ผ่านสื่อต่าง ๆเช่น สื่อออนไลน์ สื่อวิทยุ เป็นต้น รวมถึงรับทราบการจัดพิธีลงนาม MOU Excellent Model School ร่วมกับ 68 วิทยาลัย และ 14 สถานประกอบการ รวมทั้งการจัด Roadshow ผ่านตัวแทน 6 พื้นที่ ที่กรุงเทพฯ, สระบุรี, ชลบุรี, ลําปาง, ขอนแก่น และสงขลา
ที่สําคัญอีกเรื่องคือ จากการเก็บข้อมูลนักศึกษาที่สําเร็จการศึกษาทั่วประเทศกว่า120,000คน พบว่าสาขาวิชา"ช่างอุตสาหกรรม"ยังไม่เพียงพอต่อตลาดงาน ในขณะที่สาขาวิชา"พาณิชยกรรม"ผลิตออกมาเกินความต้องการ
ที่ประชุมยังได้หารือเรื่องที่อยู่ระหว่างดําเนินงาน 2 เรื่องที่สําคัญคือ
1) การพัฒนาและยกระดับสถานศึกษาด้านอาชีวศึกษา (Excellent Model School)ทั้งเชิงปริมาณและเชิงคุณภาพ ต่อยอดจากโครงการเดิมที่กําลังดําเนินการอยู่ โดยมีเป้าหมายที่จะเพิ่มขึ้นเป็น 10%ของจํานวนสถานศึกษาอาชีวศึกษาทั้งหมด 908 แห่ง หรือเพิ่มจากเดิม 68 วิทยาลัย เป็น 90 วิทยาลัย
2) การจัดตั้งคณะกรรมการสภาส่งเสริมการศึกษาระบบทวิภาคีเพื่อต้องการให้ 3 สภาของภาคอุตสาหกรรม คือ สภาหอการค้าฯ สภาอุตสาหกรรมฯ และสภาท่องเที่ยวฯ เข้าไปมีบทบาทหลัก และทํางานร่วมกับภาครัฐในการยกระดับคุณภาพวิชาชีพอาชีวศึกษา ให้ได้มาตรฐานสากลเหมือนในกลุ่มประเทศในยุโรป และสอดคล้องกับความต้องการของประเทศ
นายรุ่งโรจน์ รังสิโยภาสกล่าวว่า ภาคเอกชนได้เสนอประเด็นปัญหาที่ต้องการให้ภาครัฐสนับสนุน 5 ข้อ คือ
1) การติดตามการดําเนินงานจากหัวหน้าทีมภาครัฐและหัวหน้าทีมภาคเอกชนให้เกิดความต่อเนื่อง
2) การมอบหมายผู้รับผิดชอบที่มีอํานาจในการตัดสินใจ (Authority) ที่ชัดเจน เพื่อสามารถผลักดันโครงการต่าง ๆ ให้สามารถเดินหน้าไปได้อย่างต่อเนื่อง
3) งบประมาณในการดําเนินโครงการเช่น จัดให้มีเงินทุนตั้งต้นสําหรับสภาส่งเสริมการศึกษาระบบทวิภาคี งบประมาณพัฒนาครูอาชีวะ เป็นต้น
4) การลงนามต่อระยะเวลา MOUที่สิ้นสุดวันที่ 21 มกราคม 2561 เพื่อดําเนินการให้เกิดความต่อเนื่องและยั่งยืน
5) ขอให้ภาครัฐสนับสนุนการจัดตั้ง“สภาส่งเสริมการศึกษาระบบทวิภาคี”ซึ่งอาจผลักดันผ่านประกาศหรือคําสั่ง คสช. (ม.44) เพื่อผลักดันการพัฒนาอาชีวศึกษาไปสู่ Thailand 4.0 โดยผ่านสภาส่งเสริมการศึกษาระบบทวิภาคี
ทั้งนี้ นพ.อุดม คชินทร กล่าวว่า ศธ.รับความเห็นและประเด็นความต้องการ 5 ข้อ ไปพิจารณากับหน่วยงานที่เกี่ยวข้อง โดยเฉพาะ สอศ. ที่จะต้องเข้ามามีบทบาทขับเคลื่อนให้เกิดความต่อเนื่อง และในวันที่ 15 กุมภาพันธ์นี้ เวลา 16.00-18.00น.ที่ห้องประชุม ศ.วิจิตร ศรีสอ้าน ชั้น5สํานักงานคณะกรรมการการอุดมศึกษาจะจัดให้มีการประชุมหารือคณะทํางานE2เพื่อติดตามความก้าวหน้าการดําเนินงานของหน่วยงานต่าง ๆ ที่เกี่ยวข้อง
อรอนงค์ พุ่มศรีเพ็ชร์:สรุป
ธเนศ งานสถิร:ถ่ายภาพ
บัลลังก์ โรหิตเสถียร:เรียบเรียง/กราฟิก